
 FTP Миграция
==============


Секцията **FTP Миграция** от Контролния панел ви позволява да прехвърлите файлове от отдалечен сървър (като например от сървър на вашата предишна хостинг компания) във вашия акаунт.   
**FTP Миграция** не е подходяща за копиране на файлове от вашия компютър на сървъра през FTP - за тази цел се налага да използвате FTP програма.  
  
![FTP Миграция](https://hostingassets.com/faq/368-1290770991.png "FTP Миграция")  
  
За да трансферирате файлове от отдалечен FTP сървър, ще имате нужда от следната информация:

* **Име на отдалечен Хост или IP адрес** - това е FTP хоста на вашия предишен хостинг доставчик (например **ftp.example.com**)  
В случай, че опитвате да се свържете до отдалечения FTP сървър, използвайки вашия домейн, и връзката е неуспешна, то тогава използвайте IP адреса на FTP сървъра на вашия предишен доставчик.
* **Потребителско име за отдалечения FTP сървър** - FTP потребителя, който ползвате на отдалечения сървър
* **Парола за отдалечения FTP сървър**
* **Отдалечена FTP директория** - вашата главната директория на отдалечения сървър
* **Локална директория** - директорията на нашия хостинг сървър, към която желаете да трансферирате файловете
* **Е-mail адрес за известяване** - FTP трансфера може да отнеме немалко време при по-големи сайтове/файлове. Ако укажете Е-mail адрес за известяване, системата ще ви изпрати съобщение, когато процедурата приключи. Това поле не е задължително.

След като попълните всички полета, кликнете на бутона **Започни копирането**, за да стартирате FTP трансфера. В резултат ще се зареди нова страница, показваща прогреса на трансфериране на файлове.

Можете да следите прогреса на трансфериране, както и да проверявате за детайли и грешки относно трансфера (ако има такива). Можете да отмените трансфера по всяко време чрез бутона **Спри копирането**.  
  
Ако трансферирането на файловете спре по някаква причина, можете да рестартирате процеса чрез бутона **Рестартирай копирането**. Бутонът е активен само когато трансферът е отменен или при наличието на грешки по време на трансфера.

  
Когато натиснете бутона Рестартирай копирането, системата ще попълни всички полета с информацията от последния трансфер, който сте стартирали. Трябва да въведете паролатаза отдалечения FTP сървър отново и да кликнете на бутона Започни копирането.В случай, че работата със секцията FTP Миграция ви затруднява, моля не се колебайте да се свържете с екипа ни за техническа поддръжка.

